
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Δημοσίευση στην Εφημερίδα της Κυβερνήσεως της από 3.4.89 

Σ.Σ.Ε. Ασφαλιστικών υπαλλήλων (Ιδιωτικού τομέα). 1 

Δημοσίευση στην Εφημερίδα της Κυβερνήσεως της από 23.3.89 
ΣΣΕ περί των όρων αμοιβής και εργασίας των οδηγών Τουρι¬ 
στικών Λεωφορείων Κρήτης «Ο ΕΡΜΗΣ» . 2 

Δημοσίευση στην Εφημερίδα της Κυβερνήσεως της από 
17.4.1989 ΣΣΕ Ιπταμένων Μηχανικών Ολυμπιακής Αερο¬ 
πορίας ..;. 3 

’Αμεση καταβολή από τον Ο.Λ.Θ. στο Ταμείο Πρόνοιας Προσω¬ 
πικού ΟΛΘ 96.000.000 δρχ. για αντιμετώπιση οφειλών του 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 14589 (1) 

Δημοσίευση στην Εφημερίδα της Κυβερνήσεως της από 3.4.89 
Σ.Σ.Ε. Ασφαλιστικών υπαλλήλων (Ιδιωτικού τομέα). 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συ¬ 
μπληρώθηκε από τα Ν.Δ. 3755/57, 186/69, 1198/72 και 73/ 
74. · 

2. Την αριθ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργα¬ 
σίας στον Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω 
ΣΣΕ, η οποία μας κατατέθηκε στις 9.5.89 και συντάχθηκε το αρ. 
93/89 πρακτικό καταθέσεως, της οποίας το περιεχόμενο έχει ως 

εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΑΣΦΑΛΙΣΤΙΚΩΝ ΥΠΑΛΛΗΛΩΝ 

Στην Αθήνα σήμερα την 3η Απριλίου 1989 οι υπογεγραμμένοι 
αφ’ ενός: 

1. Δούκας I. Παλαιολόγος, κάτοικος Αθηνών, Μεσογείων 2-4, 
ενεργώντας ως Πρόεδρος του Διοικητικού Συμβουλίου του εργοδοτι- 
κού επαγγελματικού Σωματείου με την επωνυμία ΕΝΩΣΙΣ ΑΣΦΑ¬ 
ΛΙΣΤΙΚΩΝ ΕΤΑΙΡΕΙΩΝ, που εδρεύει στην Αθήνα (Ξενοφώντος 
αριθ. 10) και Αθανάσιος Μελακοπίδης, κάτοικος Πειραιά, Καραΐ- 
σκου 163, ενεργώντας ως Γενικός Γραμματέας του ίδιου Σωμα¬ 
τείου. 

2. Παύλος Νικολαΐδης, κάτοικος Αθηνών, Καραγ. Σερβίας 8 και 
Παναγιώτης Ιατρόπουλος, κάτοικος Αθηνών, Λ. Συγγρού 194, 


ενεργούντες με την ιδιότητα του Προέδρου και Ειδικού Γραμματέα, 
αντίστοιχα, του Διοικητικού Συμβουλίου του εργοδοτικού, επαγγελ¬ 
ματικού Σωματείου με την επωνυμία ΕΝΩΣΗ ΕΛΛΗΝΙΚΩΝ 
ΑΣΦΑΛΙΣΤΙΚΩΝ ΕΤΑΙΡΕΙΩΝ, που εδρεύει στην Αθήνα, (οδός 
Σόλωνος 14). 

Και αφ’ ετέρου: 

Αλ. Χριστόπουλος και Χρ. Κυριαζής, ενεργούντες ως Πρόεδρος 
και Γενικός Γραμματέας, αντίστοιχα, της ΟΜΟΣΠΟΝΔΙΑΣ 
ΑΣΦΑΛΙΣΤΙΚΩΝ ΣΥΛΛΟΓΩΝ ΕΛΛΑΔΑΣ, που εδρεύει στην 
Αθήνα (οδός Φειδίου 9). 

Όλοι εξουσιοδοτημένοι από τις οργανώσεις που εκπροσωπούν για 
την υπογραφή της παρούσας Σ.Σ.Ε. και οι οποίες έχουν όλες τον 
αντιπροσωπευτικό χαρακτήρα του άρθρου 1 του Ν.Δ/τος 186/ 
1969, αποφάσισαν, συναποδέχθηκαν και συνομολόγησαν με τις πα¬ 
ραπάνω ιδιότητές τους, τα εξής: 

Άρθρο 1 
Έκταση ισχύος 

Στις διατάξεις αυτής της Συλλογικής Συμβάσεως Εργασίας υπά¬ 
γονται οι εργαζόμενοι: α) στις ελληνικές και αλλοδαπές ασφαλιστι¬ 
κές επιχειρήσεις, (με εξαίρεση τους εργαζόμενους στις ασφαλιστικές 
επιχειρήσεις του δημόσιου τομέα), β) στα Υποκαταστήματα των ελ¬ 
ληνικών και αλλοδαπών ασφαλιστικών επιχειρήσεων, γ) στους νόμι¬ 
μους αντιπροσώπους των αλλοδαπών ασφαλιστικών εταιρειών, δ) 
στα γραφεία των αντιπροσώπων των Μεσιτών του ΛΛΟΥΔ’Σ Λονδί¬ 
νου και ε) στις εργοδοτικές ενώσεις, στην Υπηρεσία Στατιστικής 
Ασφαλιστικών Εταιρειών (ΥΣΑΕ), το' Επικουρικό Κεφάλαιο, το 
Γ ραφείο Διεθνούς Ασφάλισης και το Ελληνικό Ινστιτούτο Ασφαλιστι¬ 
κών Σπουδών. 

Άρθρο 2 

Κατηγορίες Προσωπικού 

Οι εργαζόμενοι που αναφέρονται στο άρθρο 1 κατατάσσονται στις 
ακόλουθες δύο (2) κατηγορίες: 

1) ΠΡΩΤΗ ΚΑΤΗΓΟΡΙΑ: Υπάλληλοι και Εισπράκτορες. 

2) ΔΕΥΤΕΡΗ ΚΑΤΗΓΟΡΙΑ: Βοηθητικό Προσωπικό. 

Άρθρο 3 

Βασικές Αποδοχές 

1. Από την έναρξη ισχύος της παρούσης Σ.Σ.Ε. και μετά την εν¬ 
σωμάτωση ποσοστού 30%, υπολογιζομένου επί του συνόλου της μέ¬ 
χρι την 31.12.1988 καταβαλλόμενης Α.Τ.Α. και του διορθωτικού 
ποσού του προβλεπομένου από την υπ’ αριθ. 112/1982 Απόφαση 
του Δ.Δ.Δ. Αθηνών, ο! βασικοί μηνιαίοι μισθοί των εργαζομένων 
που αναφέρονται στο άρθρο 1, διαμορφώνονται ως εξής: 

ΠΡΟΫΠΗΡΕΣΙΑ 

Α ΚΑΤΗΓΟΡΙΑ 

Β ΚΑΤΗΓΟΡΙΑ 

0 - 2 

30.280 

29.166 

3 - 4 

32.335 

30.034 

5 - 6 

34.411 

30.877 

7 - 8 

36.422 

31.708 

9 - 10 

37.230 

32.524 

11 - 12 

39.070 

33.147 

13 - 14 

40.556 

33.775 

15 - 16 

41.934 

34.375 ' 

17 - 18 

43.181 

34.980 

19-20 

43.702 

35.589 

21 - 22 

44.873 

36.177 

23 - 24 

45.870 

36.752 

25 - 26 

47.046 

37.230 

27 - 28 

47.964 

37.230 

29-30 

48.575 

37.616 


2. Η Α.Τ.Α. βπί των νέων βασικών μηνιαίων μισθών, θα υπολογί¬ 
ζεται από 1.5.1984 και όχι από 1.5.1982 όπως γινόταν μέχρι σή¬ 
μερα. Η Α.Τ.Α. της 1.5.1984 θα υπολογιστεί με ποσοστό 2,76% 
και όχι 6,9%. 

Οι βασικές αποδοχές των εργαζομένων υπόκεινται, από 
1.9.1984, ανά τετράμηνο, στο θεσμό της Α.Τ.Α. τόσο ως προς τα 
ποσά, όσο και ως προς τα ποσοστά, έτσι όπως αυτά καθορίζονται 
κάθε φορά α) με την εισοδηματική πολιτική της Κυβέρνησης (ως 
προς τα ποσά) και β) με κοινή Απόφαση των Υπουργών Εθνικής Οι¬ 
κονομίας και Οικονομικών (ως προς τα ποσοστά). Σε περίπτωση με¬ 
ταβολής του χρόνου και τρόπου καταβολής της ΑΤΑ, θα γίνεται 
ανάλογη προσαρμογή. 

3. Με την επιφύλαξη του άρθρου 8 παρ. 1, μετά τη συμπλήρωση 
30 χρόνων υπηρεσίας, για κάθε συμπληρωμένο χρόνο πάνω από τα 
30, ο εργαζόμενος δικαιούται και δρχ. 345. 

4. Από 1.8.84, χορηγείται σε κάθε εργαζόμενο διορθωτικό ποσό 
1.000 δρχ. το οποίο προστίθεται στο σύνολο των μηνιαίων αποδο¬ 
χών του, όπως αυτές προκύπτουν από την εφαρμογή όλων των δια¬ 
τάξεων της Σ.Σ.Ε. 

5. Επί των καταβλητέων την 31.12.1988 αποδοχών με βάση 
τις από 1.10.1984 και από 12.5.1988 Συλλογικές Συμβάσεις Ερ¬ 
γασίας των Ασφαλιστικών Υπαλλήλων, με εξαίρεση το διορθωτικό 
ποσό των δρχ. 1.000 της παραπάνω παράγρ. 4, καταβάλλεται από 

1.1.1989 μέχρι και 30.6.1989 αύξηση 10%. Στο ποσοστό αυτό 
περιλαμβάνονται: 

5.1. Το διορθωτικό ποσό 1,4% έτους 1988 που καθορίσθηκε με 
την υπ’ αριθ. Α 735/Δ16/10.1.89 Απόφαση του Υπουργού Εθν. 
Οικονομίας. 

5.2. Η Α.Τ.Α. 1ου τετραμήνου 1989 (4%) που χορηγήθηκε από 
1.1.89 με την υπ’ αριθ. Α 734/Δ15/10.1.89 Απόφαση του 
Υπουργού Εθν. Οικονομίας. 

Την 1.7.1989 χορηγείται αύξηση 8% επί των καταβλητέων την 

30.6.1989 αποδοχών, σύμφωνα με την παρούσα σύμβαση με εξαί¬ 
ρεση το διορθωτικό ποσό των δρχ. 1.000 της παραπάνω παραγρ. 4. 

Στο πιο πάνω συνολικό ποσοστό 18% περιλαμβάνονται οι μελλο¬ 
ντικές Α.Τ.Α. 1989 μέχρι συμπληρώσεώς του. 

Διευκρινίζεται ότι σε περίπτωση κατά την οποία η συνολική 
Α.Τ.Α. του 1989, δηλαδή οι Α.Τ.Α. 1.1.89,1.5.89 και 1.9.1989 
συνυπολογιζομένου και του διορθωτικού 1,4% της 1.1.1989, 
αθροιζόμενες σαν ποσοστά, υπολείπεται του 18%, το υπερβάλλον 
ποσοστό δεν συμψηφίζεται αλλά παραμένει σαν διορθωτική αύξηση. 

6. Τα παραπάνω ισχύουν για απασχόληση κατά το πλήρες ωρά¬ 
ριο που προβλέπει ο νόμος ή η σύμβαση αυτή - όποιο είναι μικρότερο 
— ή τυχόν ακόμη μικρότερο συγκεκριμένης επιχείρησης. Για τους 
απασχολούμενους επί μικρότερο χρόνο, οι βασικοί μηνιαίοι μισθοί 
μειώνονται οινάλογα με το χρόνο απασχόλησης. 

Άρθρο 4 
Επιδόματα 

Οι στο άρθρο 3 βασικοί μηνιαίοι μισθοί προσαυξάνονται με τα 
ακόλουθα επιδόματα: 


1. ΕΠΙΔΟΜΑ ΠΟΛΥΕΤΟΥΣ ΥΠΗΡΕΣΙΑΣ ΣΤΟΝ ΙΔΙΟ ΕΡ¬ 
ΓΟΔΟΤΗ: 

Μετά τη συμπλήρωση 10 χρόνων υπηρεσίας ποσοστό 10%. 

Μετά τη συμπλήρωση 15 χρόνων υπηρεσίας ποσοστό 15%. 

Μετά τη συμπλήρωση 20 χρόνων υπηρεσίας ποσοστό 18%. 

2. ΕΠΙΔΟΜΑ ΘΕΣΗΣ: 

Ποσοστό 10% για διευθυντές, τμηματάρχες και προϊσταμένους 
ανεξαρτήτως αριθμού κατά κλάδο ή τμήμα, όπως αυτοί καθορίζο¬ 
νται με βάση κανονισμούς εσωτερικής λειτουργίας ή με απόφαση 
των Δ.Σ. των εταιρειών ή των νομίμων αντιπροσώπων τους. 

3. ΕΠΙΔΟΜΑ ΠΤΥΧΙΟΥ: 

Ποσοστό 15% για τους πτυχιούχους ανωτάτων εκπαιδευτικών 
ιδρυμάτων εσωτερικού και ισότιμων εξωτερικού. Επίσης, ποσοστό 
5% για τους απόφοιτους ασφαλιστικών σπουδών των Τ.Ε.Ι. (ΚΑ- 
ΤΕΕ). 

4. ΟΙΚΟΓΕΝΕΙΑΚΑ ΕΠΙΔΟΜΑΤΑ: 

α) Επίδομα γάμου, ποσοστό 10%. Το επίδομα αυτό καταβάλλε¬ 
ται από 1.1.1988 στους εργαζόμενους ανεξαρτήτως φύλου. 

β) Επίδομα παιδιών, ποσοστό 7,5% για κάθε παιδί. Το επίδομα 
αυτό καταβάλλεται μέχρις ότου το παιδί συμπληρώσει το 20ό έτος 
της ηλικίας του και συνεχίζει να καταβάλλεται μέχρις ότου το παιδί 
συμπληρώσει το 25ο έτος της ηλικίας του, εφόσον φοιτά στα αναφε- 
ρόμενα στο προηγούμενο εδάφιο (3) ιδρύματα. 

Το επίδομα παιδιών καταβάλλεται από 1.1.1988 και στις ανύ- 
πανδρες μητέρες εφόσον δεν καταβάλλεται ήδη σύμφωνα με τα πα¬ 
ραπάνω. 

Διευκρινίζονται τα παρακάτω, στα πλαίσια εφαρμογής του νόμου 
περί ισότητας των φύλων: (Ν. 1414/84 άρθρ. 13). 

Αν και οι δύο σύζυγοι ή γονείς εργάζονται, το επίδομα παιδιών 
καταβάλλεται σ’ εκείνον που υποδεικνύεται με κοινή δήλωσή τους 
προς τον εργοδότη που επιλέγον. 

Αν οι σύζυγοι ή γονείς δεν συμφωνούν ή αδυνατούν να υποβάλ¬ 
λουν την παραπάνω κοινή δήλωση, ο κάθε εργοδότης καταβάλλει το 
50% του προβλεπόμενου επιδόματος παιδιών στο σύζυγο ή γονέα 
που απασχολεί. 

Το επίδομα παιδιών καταβάλλεται ολόκληρο στον εργαζόμενο 
γονέα εφόσον ο άλλος δεν εργάζεται ή εργάζεται και δεν παίρνει επί¬ 
δομα ή δεν συνταξιοδοτείται ή δεν ζει ή έχει κηρυχθεί σε αφάνεια ή 
υπηρετεί τη στρατιωτική του θητεία. 

Αν η επιμέλεια των παιδιών έχει ανατεθεί με δικαστική απόφαση 
σε τρίτο πρόσωπο, το επίδομα παιδιών καταβάλλεται ολόκληρο στον 
ένα από τους γονείς, εφόσον υπάρχει κοινή συμφωνία μεταξύ τους 
και κατά 50% στον καθένα απ’ αυτούς, εφόσον δεν υπάρχει συμφω¬ 
νία. 

5. ΕΠΙΔΟΜΑ ΔΙΑΧΕΙΡΙΣΤΙΚΩΝ ΛΑΘΩΝ: 

Ποσοστό 5%, παρεχόμενο μόνο στους ταμίες που έχουν αποκλει¬ 
στική τους απασχόληση την είσπραξη και πληρωμή καθώς και την 
τήρηση των απαραίτητων βιβλίων ταμείου είτε μόνοι τους είτε σε συ¬ 
νεργασία με άλλους ταμίες. 

6. ΕΠΙΔΟΜΑ ΧΕΙΡΙΣΤΩΝ Η/Υ ΚΑΙ ΔΙΑΤΡΗΤΡΙΩΝ, δρχ. 
1.000 το μήνα εφόσον ασχολούνται αποκλειστικά στην κεντρική μο¬ 
νάδα μηχανογράφησης. 

Άρθρο 5 

Οδοιπορικά - Εκτός έδρας 

1. Εισπράκτορες και άλλοι μισθωτοί που είναι υποχρεωμένοι από 
την εργασία που τους έχει ανατεθεί να μετακινούνται εκτός γραφείου 
κατά κύρια απασχόληση, δικαιούνται επί πλέον του εις χρήμα μισθού 
τους και μηνιαία αποζημίωση ίση με δρχ. 1.800. 

2. Μισθωτοί μετακινούμενοι εκτάκτως εκτός της έδρας της εργα¬ 
σίας τους για υπηρεσιακούς λόγους, δικαιούνται εκτός των οδοιπορι- 

κών τους εξόδων και ημερήσια αποζημίωση ίση τουλάχιστον με το 
1/25 του μισθού τους προσαυξημένο κατά 25%, εφόσον απομακρύ¬ 
νονται πάνω από 80 χιλιόμετρα από την έδρα τους. 

Άρθρο 6 

Άδειες 

1. ΑΔΕΙΑ ΓΑΜΟΤ: 

Ο εργαζόμενος δικαιούται, εκτός από την κανονική του άδεια και 
πρόσθετη άδεια γάμου 5 ημερών με πλήρεις αποδοχές. 

2. ΣΠΟΤΔΑΣΤΙΚΗ ΑΔΕΙΑ: 

Οι σπουδαστές των ανωτάτων σχολών και των ΤΕΙ, ανεξαρτή¬ 
τως κλάδου σπουδών που δεν έχουν συμπληρώσει το 25ο έτος της 
ηλικίας τους, δικαιούνται, πέρα από την κανονική τους άδεια και 
πρόσθετη άδεια 14 ημερών χωρίς αποδοχές από τον εργοδότη, για 
τη συμμετοχή τους στις εξετάσεις. Οι αποδοχές τους καταβάλλονται 
από τον ΟΑΕΔ σύμφωνα με την ισχύουσα νομοθεσία. Η άδεια αυτή 
μπορεί να είναι συνεχόμενη ή τμηματική. 

3. ΑΔΕΙΑ ΤΟΚΕΤΟΥ: 

Ορίζεται σε 15 εβδομάδες. Πενήντα δύο (52) ημέρες θα χορηγού¬ 
νται υποχρεωτικά πριν από την πιθανή ημερομηνία του τοκετού και 
οι υπόλοιπες πενήντα τρεις (53) μετά τον τοκετό. Σε περίπτωση που 
ο τοκετός πραγματοποιηθεί σε χρόνο προγενέστερο του πιθανολο¬ 
γούμενου, το υπόλοιπο της άδειας χορηγείται υποχρεωτικά μετά τον 
τοκετό για να συμπληρωθούν οι 15 εβδομάδες. (ΕΓΣΕΕ 1989, 
άρθρ. 5 και Ν. 1302/82). 

Άρθρο 7 
Χρόνος εργασίας 

Καθιερώνεται εβδομάδα 5 ημερών εργασίας 39 ωρών. Το ωρά¬ 
ριο είναι συνεχές με εξαίρεση τους εργαζόμενους στα υποκαταστή¬ 
ματα και περιφερειακά γραφεία των ασφαλιστικών επιχειρήσεων 
όπου μπορεί να υπάρχει και απογευματινή εργασία. 

Άρθρο 8 
Διάφορα θεσμικά 

1. Μετά τη συμπλήρωση 35 χρόνων πραγματικής και συντάξι¬ 
μης υπηρεσίας και προϋπηρεσίας από το ΙΚΑ ή άλλο Οργανισμό κύ¬ 
ριας ασφάλισης, ο εργαζόμενος αποχωρεί υποχρεωτικά από την 
υπηρεσία εφόσον πληροί όλες τις προϋποθέσεις για πλήρη σύνταξη 
και δεν πρόκειται για διευθυντικό στέλεχος. 

2. Απαγορεύεται η πρόσληψη με σχέση εξαρτημένης εργασίας συ¬ 
νταξιούχων που παίρνουν πλήρη σύνταξη από οργανισμούς κύριας 
ασφάλισης. 

3. Σε περίπτωση που η εγκυμοσύνη εργαζόμενης έχει γίνει γνω¬ 
στή στον εργοδότη με οποιονδήποτε τρόπο, απαγορεύεται και είναι 
απολύτως άκυρη η καταγγελία της σχέσης εργασίας αορίστου χρό¬ 
νου, εκτός αν συντρέχει σπουδαίος λόγος. Πάντως, δεν μπορεί να θε¬ 
ωρηθεί σπουδαίος λόγος η μείωση της αποδοτικότητας της εγκύου 
που οφείλεται στην εγκυμοσύνη (άρθρ. 25 παρ. 1 Ν. 1082/80). 

4. Ο Σύλλογος Υπαλλήλων Ασφαλιστικών Επιχειρήσεων 
(ΣΥΑΕ), δικαιούται να έχει Πίνακες ανακοινώσεων για τους σκο¬ 
πούς του στους τόπους εργασίας. Ο χώρος ανάρτησης των πινάκων, 
καθορίζεται με συμφωνία μεταξύ εργοδότη και της διοίκησης του 
Συλλόγου (άρθρ. 16 παρ. 2 Ν. 1264/82). 

5. Η προς τον Σ.Υ.Α.Ε. εισφορά κάθε μέλους του παρακρατείται 
κάθε μήνα από τις αποδοχές, εφόσον το ζητήσει ο εργαζόμενος από 
τον εργοδότη και αποδίδεται με ευθύνη του εργοδότη σε λογαριασμό 
Τράπεζας που υποδεικνύει η διοίκηση του Συλλόγου κάθε τρίμηνο. 
Ο Σύλλογος υποχρεούται να ενημερώνει όλους τους εργοδότες μέσω 
των Ενώσεων τόσο για την εγγραφή ή διαγραφή μελών όσο και για 
το ύψος της εισφοράς. 

Άρθρο 9 
Προϋπηρεσία 

1. Χρόνος υπηρεσίας με βάση τον οποίο υπολογίζονται οι κατά το 


άρθρο 3 βασικοί μηνιαίοι μισθοί, είναι ο χρόνος πραγματικής υπηρε¬ 
σίας και ο χρόνος προϋπηρεσίας. 

α) Χρόνος πραγματικής υπηρεσίας θεωρείται και ο χρόνος κατά 
τον οποίο ο εργαζόμενος δεν παρέχει μεν εργασία, αλλά διατηρεί 
σύμφωνα με το νόμο το δικαίωμα στις αποδοχές του (ετήσια νόμιμη 
άδεια, ασθένεια, χρόνος υπερημερίας εργοδότη, χρόνος άδειας τοκε¬ 
τού κ.λπ.). 

β) Χρόνος προϋπηρεσίας θεωρείται ο χρόνος που διανύθηκε σε 
οποιαδήποτε ασφαλιστική εταιρεία, γεν. πρακτορείο κ.λπ. (άρθρο 1 
ΣΣΕ), σε καθήκοντα ομότιμα ή συναφή με αυτά που ανήκουν στην 
ήδη κατεχόμενη θέση. Ο χρόνος προϋπηρεσίας αποδεικνύεται με την 
κατάθεση των σχετικών πιστοποιητικών ή, αν δεν υπάρχουν αυτά, 
από τα ασφαλιστικά βιβλιάρια. Αν τα πιστοποιητικά προϋπηρεσίας 
κατατεθούν στον εργοδότη μέσα σε 6 μήνες από την πρόσληψη, ο ερ¬ 
γοδότης υποχρεούται να συνυπολογίσει την προϋπηρεσία αναδρο¬ 
μικά από την πρόσληψη. Σε περίπτωση που ο εργαζόμενος καταθέ¬ 
σει τα πιστοποιητικά μετά τη λήξη της όμηνης προθεσμίας αλλά 
μέσα σε δύο χρόνια από την πρόσληψη, ο εργοδότης αναγνωρίζει την 
προϋπηρεσία από την ημερομηνία κατάθεσης των πιστοποιητικών. 
Σε περίπτωση που ο εργαζόμενος καταθέσει τα πιστοποιητικά μετά 
τη λήξη της 2ετίας, δεν αναγνωρίζεται η προϋπηρεσία. 

2. Σε περίπτωση μετάταξης εργαζόμενου από τη Β στην Α Κατη¬ 
γορία, λαμβάνονται υπόψη μόνο τα 2/3 της προϋπηρεσίας. 

Άρθρο 10 
Τελικές Διατάξεις . 

1. Κάθε παράβαση των διατάξεων αυτής της Σ·Σ·Ε. θεωρείται 
αδικαιολόγητη καταγγελία της σύμβασης εργασίας και υποχρεώνει 
τους παραβάτες σε νόμιμη αποζημίωση. 

2. Τυχόν ανώτερες αποδοχές που καταβάλλονται κατά την 
έναρξη ισχύος αυτής της Σ.Σ.ΕΓδεν θίγονται.. 

3. Η ισχύς της Σ.Σ.Ε. αρχίζει την 1.1.1989 εκτός των περιπτώ¬ 
σεων που προβλέπεται διαφορετική ρύθμιση. 

4. Αναθεώρηση της παραπάνω Σ.Σ.Ε. δεν μπορεί να γίνει πριν 
από την 31.12.1989. 

Η παρούσα Σ.Σ.Ε. να δημοσιευτεί στην Εφημερίδα της Κυβερνήσεως. ' 
Αθήνα, 16 Μαΐου 1989 . 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦-* 

Αριθ. 14591 (2) 

Δημοσίευση στην Εφημερίδα της Κυβερνήσεως της από 23.3.89 

ΣΣΕ περί των όρων αμοιβής και εργασίας των οδηγών Τουριστι¬ 
κών Λεωφορείων Κρήτης «Ο ΕΡΜΗΣ». 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συ¬ 
μπληρώθηκε από τα Ν.Δ. 3755/57, 186/69, 1198/72 και 73/ 
74. 

2. Την αριθμ. 98130/21.11.88 απόφαση του Πρωθυπουργού 
και του Υπουργού Εργασίας «Ανάθεση αρμοδιοτήτων Υπουργού Ερ¬ 
γασίας στον Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω 
ΣΣΕ, η οποία μας κατατέθηκε στις 9.5.89 και συντάχθηκε το αρ. 
92/89 πρακτικό καταθέσεως, της οποίας το περιεχόμενο έχει ως 
εξής: 

ΣΥΛΛΟΓΙΚΗ ΣΥΜΒΑΣΙΣ ΕΡΓΑΣΙΑΣ «ΠΕΡΙ ΤΩΝ ΟΡΩΝ 

ΑΜΟΙΒΗΣ & ΕΡΓΑΣΙΑΣ ΤΩΝ ΟΔΗΓΩΝ ΤΟΥΡΙΣΤΙΚΩΝ 
ΛΕΩΦΟΡΕΙΩΝ ΚΡΗΤΗΣ Ο ΕΡΜΗΣ» 

Εν Ηρακλείου σήμερα την 23.3.1989 μεταξύ αφενός μεν του Συν¬ 
δέσμου Τουριστικών και Ταξειδιωτικών Γραφείων Κρήτης νομίμως 
εκπροσωπούμενου παρά των Οδυσσέα Αδάμη Προέδρου και Κων- 
/νο Κωνσταντινίδη Γ. Γραμματέα αφ’ ετέρου δε του σωματείου 
Οδηγών Τουριστικών Λεωφορείων Κρήτης «Ο ΕΡΜΗΣ» νομίμως 

εκπροσωπουμένου υπό των Μεν. Προνάκη Προέδρου και Εμμ. Γιαν- 
νακάκη Γ. Γραμματέως του Διοικητικού Συμβουλίου αυτού, των ως 
άνω εκπροσώπων νομίμως εξουσιόδοτηθέντων προς κατάρτιση και 
υπογραφή της παρούσης, συνεφωνήθη η κάτωθι τοπική Συλλογική 
Σύμβαση Εργασίας, αφορώσα εις τους όρους αμοιβής και εργασίας 
από 1.1.1989 έως 31.12.1989, των Οδηγών Τουριστικών Λεω¬ 
φορείων, μελών του 2ου των ανωτέρω συμβαλλομένων σωματείων, 
της οποίας οι όροι έχουν ως κάτωθι: 

1. Το κατώτατο όριο βασικού μηνιαίου μισθού των οδηγών τουρι¬ 
στικών λεωφορείων δια το από 1.1.1989 έως 31.12.1989 χρονικό 
διάστημα καθορίζεται εις 23.000 δρχ. 

2.0 ανωτέρω βασικός μηνιαίος μισθός προσαυξάνεται δια των 
ακολούθων επιδομάτων: 

α) Επίδομα εκ ποσοστού 6% άμα τη συμπληρώσει ενός έτους 
υπηρεσίας εν τω κλάδω παρά τω αυτώ η ετέρω εργοδότη. 

β) Επίδομα τριετιών εκ ποσοστού 5% επί τη συμπληρώσει εκά- 
στης τριετούς πραγματικής υπηρεσίας και μέχρι συμπληρώσεως 
δέκα τριετιών. 

γ) Επίδομα οικογενειακών βαρών εκ ποσοστού 10% δια την σύ¬ 
ζυγον ανεξαρτήτως εάν αυτή εργάζεται η συνταξιοδοτείται και 5% 
δι’ έκαστον και μέχρι τριών μη εργαζομένων τέκνων των μεν αρρέ- 
νων μέχρι συμπληρώσεως του 18ου έτους, των δε θήλεων μέχρι συ¬ 
μπληρώσεως του 20ου έτους της ηλικίας των παρατεινομένου μέχρι 
του 25ου έτους δια τα εκ τούτων σπουδάζοντα, εις αφοτέρας δε τας 
περιπτώσεις, εφόσον ταύτα είναι άγαμα και δεν εργάζονται. 

δ) Επίδομα γεύματος εκ δρχ. 1.000 δι’ εκάστην εντός των ορίων 
της χώρας διημέρευση, εφόσον αι συνθήκαι εργασίας καθιστούν αδύ¬ 
νατον την εστίασιν τούτων εις την κατοικίαν των. 

ε) Επίδομα δείπνου εκ δρχ. 1.000 δι’ εκάστην εντός των ορίων 
της χώρας εκτός έδρας διανυκτέρευση τούτων ή απασχόληση τού¬ 
των συνεχή εκτός έδρας, από της 19.00 έως 23.30 ώρας. 

Ρητώς συνομολογείται ότι οι εργοδότες έχουν τη διακριτικήν ευ¬ 
χέρειαν να παρέχουν αντί του ανωτέρω επιδόματος αυτούσιον το 
βραδυνόν φαγητόν εις το αυτό εστιατόριον όπου δειπνόύν οι μεταφε- 
ρόμενοι πελάτες των. 

Οι εργοδότες υποχρεούνται ωσαύτως όπως κατά τας εκτός έδρας 
διανυκτερεύσεις παρέχουν εις τους οδηγούς κλίνην εις το αυτό ξενο¬ 
δοχείο όπου διαμένουν οι μεταφερόμενοι πελάτες των, εν αδυναμία 
δε τούτου εις πλησιέστερον τοιούτον. 

στ) Εποχιακό επίδομα εκ ποσοστού 20% επί του βασικού μισθού, 
χορηγείται από της 1ης Μάΐου έως 31 Οκτωβρίου εις τους οδη¬ 
γούς, οι οποίοι εκτελούν τουριστικές μεταφορές. 

ζ) Δια εκάστην μέρα εργασίας των οδηγών εκτός των ορίων του 
Κράτους καταβάλλεται πρόσθετος αμοιβή εκ δρχ. 3.000. 

3. Επίδομα Αποσκευών. Εις τους οδηγούς Τουριστικών Λεωφο¬ 
ρείων χορηγείται επίδομα φορτοεκφορτώσεως αποσκευών (Τ/Γ) σε 
πούλμαν έως 30 θέσεις δρχ. 600 και από 30 θέσεις και άνω δρχ. 
1 . 000 . 

4. Υπολογισμός της ΑΤΑ. Στην παρούσα Συλλογική Σύμβαση 
ισχύουν οι διατάξεις της Υπουργικής Απόφασης Α 734/Δ 15/89 
και η ΑΤΑ θα καταβάλλεται στις αποδοχές μέχρι 70.000 ολόκληρη 
και από 70.000 και άνω το 1/2. Ο υπολογισμός της ΑΤΑ των 
προηγουμένων ετών έως και το πρώτο 4μηνο του 1988 υπολογίζε¬ 
ται επί τη βάσει του προηγούμενου βασικού μισθού των δρχ. 
21.507. Η ΑΤΑ για το δεύτερο τετράμηνο του 1988 και οι μεταγε¬ 
νέστερες υπολογίζονται πάνω στο βασικό μισθό των 23.000. 

5. Τυχόν καταβαλλόμεναι αποδοχαί ανώτεραι των δια της πα¬ 
ρούσης καθοριζομένων δεν δύναται να μειωθούν. 

6. Τα συμβαλλόμενα μέρη εντέλει συνεφώνησαν ότι εάν λόγω 
νέων διατάξεων της Εργατικής Νομοθεσίας, που δεν ίσχυσαν κατά 
την περυσινή Τουριστική περίοδο, μεταβληθούν ουσιωδώς οι οριζό¬ 
μενες ως άνω αμοιβαί των οδηγών όπως π.χ. συνεπεία αλλαγής 
των ωρών, εργασίας ή του τρόπου υπολογισμού χρόνου απασχολή- 
σεως, ή τυχόν καταργήσεως επιδομάτων είτε επιβολής νέων κ.λπ. 
τότε καθένα από τα συμβαλλόμενα μέρη έχει το δικαίωμα να καταγ¬ 
γείλει τη παρούσα σύμβαση. 

7. Η ισχύς της παρούσης άρχεται από 1.1.1989. 

8. Ισχύουν τα άρθρα που δεν έχουν τροποποιηθεί της προηγουμέ- 


νης Συλλογικής Συμβάσεως Εργασίας των Σωματείων μας. 

Η παρούσα Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 16 Μαΐου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦- · 

Αριθ. 14592 ' (3) 

Δημοσίευση στην Εφημερίδα της Κυβερνήσεως της από 17.4.1989 
ΣΣΕ Ιπταμένων Μηχανικών Ολυμπιακής Αεροπορίας. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συ¬ 
μπληρώθηκε από τα Ν.Δ. 3755/57, 186/69, 1198/72 και 73/ 
74. 

2. Την αριθμ. 98130/21.11.88 απόφαση του Πρωθυπουργού 
και του Υπουργού Εργασίας «Ανάθεση αρμοδιοτήτων Υπουργού Ερ¬ 
γασίας στον Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω 
ΣΣΕ, η οποία μας κατατέθηκε στις 10.5.89 και συντάχθηκε το αρ. 
99/89 πρακτικό καταθέσεως, της οποίας το περιεχόμενο έχει ως 
εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Στην Αθήνα σήμερα 17.4.1989 αφ’ ενός μεν η ενταύθα εδρεύ- 
ουσα Ανώνυμη Εταιρεία με την επωνυμία «ΟΛΥΜΠΙΑΚΗ ΑΕΡΟ¬ 
ΠΟΡΙΑ Α.Ε.», νομίμως εκπροσωπουμένη από τον Πρόεδρο του 
Διοικητικού Συμβουλίου της Αλέξανδρο Ακριβάκη και αφ’ ετέρου το 
ενταύθα εδρεύον σωματείο με την επωνυμία «ΕΝΩΣΗ ΙΠΤΑΜΕ¬ 
ΝΩΝ ΜΗΧΑΝΙΚΩΝ» (Ε.Ι.Μ.), νομίμως εκπροσωπούμενο από 
τους Γεώργιο Γαβριηλίδη και Φίλιππο Περιμένη, Πρόεδρο και Γε¬ 
νικό Γραμματέα αντίστοιχα του Δ.Σ. της Ε.Ι.Μ. συμφώνησαν και 
συναπεδέχθησαν, τα εξής: παρισταμένου και του εκπροσώπου του 
Υπουργείου Συγκοινωνιών θωμά Ευγενίδη: 

1. Η Ολυμπιακή Αεροπορία και η Ένωση Ιπταμένων Μηχανι¬ 
κών συμφωνούν ότι οι προσλήψεις των νέων Ιπταμένων Μηχανικών 
δεν θα θίγουν κεκτημένα δικαιώματα και συμφέροντα των μελών 
της Ε.Ι.Μ. σε σχέση με Γ.Ο.Α.Ρ.Ε. - Ασφάλεια Πτυχίου ΚΕΑΠΙΜ 
- Κρίσεις Ιπταμένων Μηχανικών Αρχαιότητα. 

Η Ολυμπιακή Αεροπορία αναλαμβάνει την υποχρέωση να καλύ¬ 
ψει τις οικονομικές συνέπειες στο Γ.Ο.Α.Ρ.Ε. και ΚΕΑΠΙΜ που θα 
προκύψουν βάσει αναλογιστικής μελέτης εφ’ όσον ο μέσος όρος ηλι¬ 
κίας αυτών που θα προσληφθούν θα υπερβαίνει το 27ο έτος. 

2. Η οδοντιατρική περίθαλψη των Ιπταμένων Μηχανικών θα πα- 
ραμείνει ως έχει με το Πρακτικό Συμφωνία 4.10.1973 και ο καθο¬ 
ρισμός νέας διαδικασίας ελέγχου θα γίνει από Επιτροπή Ο.Α. - 
Ε.Ι.Μ. μέσα σε διάστημα 30 ημερών από σήμερα χωρίς να θιγούν τα 
κεκτημένα δικαιώματα των μελών της Ε.Ι.Μ. 

3. Η Επιτροπή που έχει συσταθεί με εκπροσώπους της Ο.Α. και 
της Ε.Ι.Μ. για το θέμα της νοσοκομειακής περιθάλψεως των μελών 
των οικογενειών των Ιπταμένων Μηχανικών μελών της Ε.Ι.Μ. θα 
πρέπει εντός μηνός από σήμερα να έχει καταλήξει και να εισηγηθεί 
την ρύθμιση .σύμφωνα με τα προβλεπόμενα στο Πρακτικό Συμφω¬ 
νίας 24.11.1984 (επιστολή Ο.Α. 19.11.1983). 

Η Διοίκηση της Ο.Α. θα υλοποιήσει τα συμφωνημένα εντός διμή- 
νου από σήμερα, λαμβάνοντας υπόψη την εισήγηση της Επιτροπής. 

4. Ασφάλιση πτυχίου - ΚΕΑΠΙΜ 

Συμφωνείται η τροποποίηση του συστήματος ασφαλίσεως πτυ¬ 
χίου σύμφωνα με τους όρους που αναφέρονται στο συνημμένο ΠΑ¬ 
ΡΑΡΤΗΜΑ I οι οποίοι θα επικυρωθούν με Προεδρικό Διάταγμα. 

Μέχρι εκδόσεως του Προεδρικού Διατάγματος που θα τροποποιή¬ 
σει το υφιστάμενο καθεστώς ασφαλίσεως πτυχίου, τούτο παραμένει 
ως έχει και εφαρμόζεται. 

5. Στα δρομολόγια ΛΟΝΔΙΝΟΥ μέσω ΚΕΡΚΥΡΑΣ ή ΘΕΣΣΑ¬ 
ΛΟΝΙΚΗΣ το πλήρωμα Θ.Δ. στα θερινά δρομολόγια 1989 θα δια- 
νυκτερεύει κατά την επιστροφή στην ΚΕΡΚΥΡΑ ή ΘΕΣΣΑΛΟ¬ 
ΝΙΚΗ. 

6. Η Ο.Α. θα συνεχίσει την ρύθμιση του άρθρου 7 της Ε.Σ.Σ.Ε. 
1987 σχετικά με τα ϋΑΥ ΟΡΕ μέχρι της 31.12.1989 προς κά¬ 
λυψη των αναγκών εκμεταλλεύσεως. Βάσει αυτής η Ο.Α. θα προ¬ 
γραμματίζει ένα (1) από τα δικαιούμενα δέκα (10) ϋΑΥ ΟΓΓ για 
τον κάθε Ιπτάμενο Μηχανικό. 

Όποιος Ιπτάμενος Μηχανικός δεν επιθυμεί να προγραμματίζεται 
σεϋΑΥ ΟΓΓ οφείλει να το δηλώσει στην Δ.Π.Ε. μέχρι 30.4.1989. 

7. Τηρούμενων των ρυθμίσεων που προβλέπονται από το άρθρο 1 
της Ε.Σ.Σ.Ε. Ο.Α. - Ε.Ι.Μ. της 22.4.81, ο τύπος Α/Φ Β-747 το¬ 
ποθετείται στο 107% του ισχύοντος μισθολογίου και οι αντίστοιχες 
αποδοχές (71%) θα δίδονται μόνο στους Ι/Μ με 13 χρόνια υπηρε¬ 
σίας και άνω στην Ο.Α. ως ισχύει μέχρι σήμερα. 

8. Οι προαγωγές Β-767 θα γίνονται κατ’ αρχαιότητα και σύμ¬ 
φωνα με την προβλεπόμενη από το άρθρο 4.5.2.4. Κανονισμού Ερ¬ 
γασίας Διαδικασία. Ο προς προαγωγή Ιπτάμενος Μηχανικός αποδε¬ 
χόμενος την πρόταση της Εταιρείας θα παραμείνει στον τύπο επί μία 
τριετία από την διάθεση σε ΓΙΝΕ ΤΗΑΙΝΙΝΟ. 

9. Η Ο.Α. επιβεβαιώνει την υλοποίηση από 1.1.1989 της απο- 
φάσεώς της και της σχετικής συμφωνίας με την Ε.Ι.Μ. περί εντά- 
ξεως των τύπων Β-727 και Β-737 στη θέση των αποσυρθέντων αε¬ 
ροσκαφών Β-707 με όλες τις σχετικές συνέπειες (λειτουργικές, επι¬ 
χειρησιακές, μισθολογικές κ.λπ.). 

Κατόπιν της ρυθμίσεως αυτής εξομαλύνεται ο θεσμός της οικονο¬ 
μικής εξέλιξης των Ιπταμένων Μηχανικών ως εξής: 

Ι/Μ με 5 χρόνια υπηρεσία εξομοιούται με Ι/Μ Α-300 

Ι/Μ με 9 χρόνια υπηρεσία εξομοιούται με Ι/Μ Β-767 (Πλασμα¬ 
τική η αναφορά στο Β-767) 

Ι/Μ με 13 χρόνια υπηρεσία εξομοιούται με Ι/Μ Β-747 

10. Ο συντελεστής επιδόματος πείρας όπου προβλέπεται σήμερα 
σε 1,2% καθορίζεται σε 1,5%. 

11. Η σχέση μισθολογίου από τύπο σε τύπο καθορίζεται από 
1.1.1989 στα εξής ποσοστά Β-747 = 107%, Β-767 = 100%, Α- 
300 = 93%, Β-727/727 = 86% (Στα αναφερόμενα αυτά ποσοστά 
τού ΚΙ οι Ι/Μ λαμβάνουν 71%). 

12. Συμφωνείται η επαλειτουργία της βάσεως Σιγκαπούρης μέ¬ 
χρι τής 31 Μαρτίου 1990 σύμφωνα με τους όρους που προβλέπο- 
νται στο ΠΑΡΑΡΤΗΜΑ II στης Ε.Σ.Σ.Ε. 1987, η δε κίνηση των 
πληρωμάτων θα γίνεται σύμφωνα με το συνημμένο πίνακα II προς 
εξυπηρέτηση του δρομολογίου Αυστραλίας μέσω Σιγκαπούρης και 
Μπαγκόγκ, ώστε να διευκολυνθεί η εκπαίδευση ικανού αριθμού 
πληρωμάτων για την κάλυψη των μελλοντικών αναγκών εκμεταλ¬ 
λεύσεως. 

13. Τα συνημμένα ΠΑΡΑΡΤΗΜΑΤΑ I και II αποτελούν ενιαίο 
και αναπόσπαστο μέρος της παρούσης. 

14. Η παρούσα συμφωνία τελεί υπό την αίρεση εγκρίσεώς της 
από την Γενική Συνέλευση της Ε.Ι.Μ. και του Δ.Σ. της Ο.Α. 

Για το Δ.Σ. της Ο.Α. 

Α. ΑΚΡΙΒΑΚΗΣ 
Για το Δ.Σ. της Ε.Ι.Μ. 

Ο Πρόεδρος 
Γ. ΓΑΒΡΙΗΛΙΔΗΣ 
Ο Γ. Γραμματέας 
Φ. ΠΕΡΙΜΕΝΗΣ 

Ο εκπρόσωπος του Τπ. Συγκοινωνιών 
Θ. ΕΤΓΕΝΙΔΗΣ 

ΠΑΡΑΡΤΗΜΑ I 

ΑΣΦΑΛΙΣΗ ΠΤΥΧΙΟΥ - ΚΕΑΠΙΜ 

1. Η Ο.Α. από την ημερομηνία λήξεως των συμβατικών της υπο¬ 
χρεώσεων με την ασφαλιστική εταιρεία και την έκδοση του σχετικού 
Π.Δ. (και πάντως μετά την ίδρυση του ΧΕΑΠΙΜ και την εκπλή¬ 
ρωσή της προς αυτό υποχρεώσεώς της) αναλαμβάνει την υποχρέ¬ 
ωση να πληρώνει μόνη της την αποζημίωση για τους κινδύνους ανα- 
κλήσεως πτυχίου που αναφέρονται στο Κεφ. 9 του Κανονισμού Ερ¬ 
γασίας χωρίς την παρεμβολή ασφαλιστικής εταιρείας. 


Από της εκδόσεως του σχετικού Προεδρικού Διατάγματος η απο¬ 
ζημίωση αυτή θα καταβάλλεται σε δραχμές, αφού προηγουμένως το 
εκφρασμένο σε δολλάρια ισχύον κεφάλαιο της ασφαλιστικής αποζη- 
μιώσεως θα μετατραπεί σε ΕΟΌ. _ 

2. Το ασφαλισμένο κεφάλαιο θα μειώνεται κατά 2% ετησίως, εφ’ 
όσον η απώλεια του πτυχίου λάβει χώρα μετά το 53ο έτος της ηλι¬ 
κίας του Ιπταμένου Μηχανικού, σε περίπτωση δε προσωρινής ανα- 
κλήσεως η Ο.Α. θα καταβάλλει στον Ιπτάμενο Μηχανικό μόνο τις 
πλήρεις τακτικές αποδοχές του και όχι το πέντε τοις χιλίοις (5%ο) 
που προβλέπεται σήμερα. 

3. Η Ο.Α. θα συμπράξει στην ίδρυση ενός Φορέα Κεφαλαίων Αλ¬ 
ληλοβοήθειας με την επωνυμία ΚΕΑΠΙΜ που σκοπό θα έχει την πα¬ 
ροχή επικουρικής αποζημιώσεως στα μέλη της Ε.Ι.Μ. που θα απο¬ 
χωρούν από την ενεργό υπηρεσία στην Ο.Α. με την συμπλήρωση 
των όρων συνταξιοδοτήσεως. Η σύμπραξη της Ο.Α. θα εκδηλωθεί 
με την καταβολή εκ μέρους της του κόστους αναγνωρίσεως της 
προϋπηρεσίας των εργαζομένων που ανέρχεται στο ποσό που προ¬ 
βλέπει η από 18.5.1988 αναλογιστική μελέτη της ΡΚυϋΕΝΤΙΑΕ 
ΕΤϋ, η οποία προσαρτάται στο παρόν. 

Η καταβολή αυτή θα γίνει προς τους ιδρυτές του Φορέα (ΕΧΠΑ- 
ΕΙΜ) κατά ποσοστό 50% κατά την ίδρυση του Φορέα, το δε υπό¬ 
λοιπο σε δύο ισόποσες ετήσιες δόσεις, έντοκες με το ισχύον επιτόκων 
προθεσμιακής καταθέσεως. 

4. Το καταστατικό του υπό ίδρυση φορέα θα γίνει κατά τρόπο 
ώστε να ικανοποιούνται τα πορίσματα της από 18.5.1988 αναλογι- 
στικής μελέτης και θα προβλέπεται ετήσια εισφορά καθενός από τα 
μέλη της Ε.Ι.Μ. ύψους 0,7% επί του εκάστοτε ασφαλισμένου κεφα¬ 
λαίου για Ε088 ΟΡ ΕΙΟΕΝΟΕ (20% του 3,49% που είναι σήμερα 
ο συντελεστής ασφαλίστρων επί τών κεφαλαίων του ΙΌ88 ΟΡ ΕΙ- 
ΟΕΝΟΕ). Η εισφορά αυτή θα παρακρατείται από την μισθοδοσία και 
θα αποδίδεται από την Ο.Α. ατό ΚΕΑΠΙΜ. : 

5. Στο καταστατικό του φορέα θα υπάρχει πρόβλεψη περί της 
συμμετοχής της Ο.Α. στη διοίκηση του φορέα με έναν εκπρόσωπό 
της και περί της απαιτουμένης συναινέσεώς της σε περίπτωση τρο- 
ποποιήσεώς του εκ του καταστατικού προβλεπομένου σκοπού του 
φορέα. 

6. Η παρεχομένη αποζημίωση που προβλέπεται από την συνημ¬ 
μένη αναλογιστική μελέτη θα αυξάνεται κατά 5% ετησίως προς κά¬ 
λυψη της απώλειας της αγοραστικής δΰνάμεως της δραχμής, λόγω 
πληθωρισμού. Αύξηση μεγαλυτέρα του 5% ετησίως (η οποία είναι 
δεδομένη) είναι δυνατή μετά την πάροδο της πρώτης πενταετίας κα¬ 
τόπιν αποφάσεως της Γεν. Συνελεύσεως των μελών του φορέα και 
αφού θα έχει προηγηθεί αναλογιστική μελέτη η οποία θα διασφαλίζει 
την ικανότητα του φορέα να αντιμετωπίσει την πέραν του 5% ετη¬ 
σίως αύξηση. 

. 7. Η Ο.Α. εγγυομένη την βιωσιμότητα του ΚΕΑΠΙΜ βάσει των 
όρων της από 18.5.1988 αναλογιστικής μελέτης και σε ότι αφορά 
τα προβλεπόμενα από αυτή ποσά αποζημιώσεως με αύξηση 5% 
ετησίως, αναλαμβάνει την υποχρέωση καλύψεως τυχόν ελλείμματος 
το οποίο, αν προκόψει θεωρείται ότι οφείλεται σε εσφαλμένο υπολογι¬ 
σμό του κόστους αναγνωρίσεως της προϋπηρεσίας των μελών του 
φορέα. ·· · ... .... 

8. Συμφωνείται ότι μετά την ίδρυση του ΚΕΑΠΙΜ και εφόσον το 
Διαγνωστικό Κέντρο της Ο.Α. χαρακτηρισθεί με απόφαση του αρμο¬ 
δίου Υπουργού Συγκοινωνιών Εξουσιοδοτημένο Υγειονομικό Όρ¬ 
γανο, σύμφωνα με το Β.Δ. 890/1962, και θα ασκεί και αυτό τις 
ανήκουσες σήμερα στο Κ.Α.Ι. και την Α.Α.Υ.Ε. αρμοδιότητες, τότε 
η ιατρική εξέταση για την ανανέωση του πτυχίου των Ιπταμένων 
Μηχανικών θα γίνεται σε αυτό. 

Σε περίπτωση , διαφωνίας για την κρίση του Διαγνωστικού Κέ¬ 
ντρου της Ο.Α., η διαφωνία αυτή θα αίρεται υποχρεωτικά με προ¬ 
σφυγή στο Ιατρικό Κέντρο της Βρεττανικής Ο.Α.Α., δαπάναις της 
Ο.Α. ' , 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η επάνδρωση του Διαγνωστικού Κέντρου της Ο.Α. με κατάλληλο 
και ειδικευμένο προσωπικό θα γίνει με συνεργασία Ο.Α. - Ε.Ι.Μ. 

ΣΥΝΟΔΕΥΤΙΚΟ ΣΧΕΔΙΟΥ ΜΕΤΑΚΙΝΗΣΕΩΣ 
ΠΛΗΡΩΜΑΤΩΝ ΣΤΗ. ΒΑΣΗ 

Με την υπογραφή της νέας συλλογικής συμβάσεως για το έτος 
1989 μεταξύ Ο.Α. - Ε.Ι.Μ. συμφωνείται εκ νέου ότι τα πληρώματα 


τα οποία θα τοποθετούνται στις βάσεις (ΒΚΚ - δΥϋδΙΝ) θα ισχύει 
ακριβώς ότι ίσχυε και στο παρελθόν. 

Δηλαδή για κάθε μέλος πληρώματος το οποίο θα συνοδεύεται από 
κάποιο άλλο μέλος της οικογένειάς του θα παρέχεται ένα δωμάτιο 
επί μονίμου βάσεως σε οποιαδήποτε από τις τρεις παραπάνω πόλεις. 



Αθήνα, 16 ΜαΤου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 4314.111/1089 (4) 

Άμεση καταβολή από τον Ο.Λ.Θ. στο Ταμείο Πρόνοιας Προσωπι¬ 
κού ΟΛΘ 96.000.000 δρχ. για αντιμετώπιση οφειλών του. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 4 του άρθρου 15 του ΑΝ 1559/50 που 
κυρώθηκε με την Ν. 1630/51 όπως αυτές ισχύουν σήμερα μετά τις 
τροποποιήσεις που έγιναν με το άρθρο 6 του Ν. 1220/81. 

β. Τις διατάξεις του ΝΔ 449/1970 ΦΕΚ (51/Α/ 
27.2.1970). 

γ. Τις διατάξεις του άρθρου 3 του καταστατικού του Ταμείου 
Πρόνοιας Υπαλλήλων ΟΛΠ που εγκρίθηκε με την Απόφ. Υπουρ¬ 
γείου Εργασίας 69790/Σ.769/1957/(ΦΕΚ Β 45/1957). 

δ. Τις διατάξεις του άρθρου 1 του καταστατικού του Ταμείου 
Πρόνοιας Προσωπικού ΟΛΘ που εγκρίθηκε με την αριθμ. 3933/ 
13.3.39 Απόφαση του Υπουργείου Εργασίας (ΦΕΚ 88/Β/ 
30.3.89). 

ε. Την ανάγκη της ρύθμισης των εισφορών του προσωπικού του 
ΟΛΠ, ΟΛΘ που μονιμοποιήθηκε με τις διατάξεις του Ν. 1476/ 
1984, προς τα οικεία Ταμεία Πρόνοιας, αποφασίζουμε: 

1. Την άμεση καταβολή από τον Οργανισμό Λιμένα Θεσσαλονί¬ 
κης (ΟΛΘ) στο Ταμείο Πρόνοιας Προσωπικού ΟΛΘ ποσού ενενήντα 
έξι εκατομμυρίων (96.000.000) δραχμών για αντιμετώπιση οφει¬ 


λών που πρέπει να καταβληθούν στον κλάδο Πρόνοιας, για τους μό¬ 
νιμους υπαλλήλους του ΟΛΘ που μονιμοποιήθηκαν με τις διατάξεις 
του Ν. 1476/84 μέχρι την δημοσίευση της παρούσης, για εξαγορά 
πραγματικής προϋπηρεσίας στον ΟΛΘ που αναγνώρισαν ή θα ανα¬ 
γνωρίσουν ενώ τυχόν υπόλοιπο υποχρεούται να καταβάλει επιμερι¬ 
στικά ο καθένας από τους ενδιαφερομένους ανάλογα με την προϋπη¬ 
ρεσία που αναγνώρισε ή θα αναγνωρίσει. 

2. Για το Προσωπικό του Οργανισμού Λιμένος Πειραιώς (ΟΛΠ) 
που μονιμοποιήθηκε με τις διατάξεις του Ν. 1476/84 και τους 17 
υπαλλήλους που μονιμοποιήθηκαν με τις διατάξεις των Ν. 4544/ 
66, 411/76, 765/78 και τις γενικές διατάξεις του υπαλληλικού 
κώδικα μετά την εφαρμογή του Ν.Δ. 169/69 έχουν εφαρμογή οι 
αποφάσεις του Υπουργού Εμπορικής Ναυτιλίας αριθμ. 45313/5/ 
87/23.12.87 και 3411.3/4/88/11.7.88 που δημοσιεύθηκαν 
αντίστοιχα στα ΦΕΚ τ.Β 42/2.2.88 και 475/12.2.88. 

3. Η Απόφαση αυτή, που θα κυρωθεί με νόμο, ισχύει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Πειραιάς, 15 Μαΐου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ , ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

Δ. ΤΣΟΒΟΛΑΣ Α. ΚΑΚΛΑΜΑΙΜΗΣ 


ΕΜΠΟΡΙΚΗΣ ΝΑΥΤΙΛΙΑΣ 

Α. ΝΤΕΝΤΙΔΑΚΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΗ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52^48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ..40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α' 

Δρχ. 

7.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

β) » » » Β 

» 

10.000 

» 

500 

γ) » » » Γ' 

» 

4.000 

» 

200 

δ) » » » Δ' 

» 

10.000 

» 

500 

ε) » » » Αναπτυξιακών Πράξεων 

» 

8.000 

» 

400 

στ) » » » Ν.Π.Δ.Δ. 

» 

4.000 

» 

200 

ζ) » » » ΠΑΡΑΡΤΗΜΑ 

» 

2.000 

» 

100 

η) » » » Δελτ. Εμπ.& Βιομ. Ιδ. 

» 

5.000 

» 

250 

θ) » » » Αν. Ειδικού Δικαστηρίου 

» 

1.000 

» 

50 

ι) » » » Α.Ε. & Ε.Π.Ε. 

» 

20.000 

» 

1.000 

ια) Για όλα τα Τεύχη 

» 

45.000 

» 

2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















